DJEČJI VRTIĆ LOPOČ
BANA JELAČIĆA 5B
32238 TOMPOJEVCI
UPRAVNO VIJEĆE
KLASA: 112-03/26-01/03
URBROJ: 2196-26-1-02-26-1
Tompojevci, 10.09.2026.
         
Na temelju članka 26. stavka 2. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22, 101/23, 22/26), članka 24., 31. i 32. Statuta Dječjeg vrtića „Lopoč“ te Odluke o raspisivanju natječaja na određeno vrijeme za zdravstvenog voditelja Dječjeg vrtića Lopoč na pola radnog vremena (KLASA: 007/05-26-01/08, URBROJ: 2196/1-26-1-02-26-6 od 18. kolovoza 2026. godine), Upravno vijeće Dječjeg vrtića Lopoč raspisuje


NATJEČAJ

Za obavljanje poslova: 

STRUČNI SURADNIK/ICA PSIHOLOG/INJA
· jedan (1) izvršitelj, na određeno, pola radnog vremena. 


UVJETI ZA RADNO MJESTO:
Za stručnog suradnika/icu psihologa/inju može biti primljena osoba koja ispunjava uvjete iz članka 24. Zakona o predškolskom odgoju i obrazovanju („Narodne novine“, broj 10/97,107/07, 94/13, 98/19, 57/22, 101/23, 22/26) i članka 3. stavka 1. točka b) Pravilnika o odgovarajućoj vrsti i razini obrazovanja odgojno- obrazovnih i ostalih radnika u dječjem vrtiću, ustanovama te drugim pravnim i fizičkim osobama  koje provode programe ranog i predškolskog odgoja i obrazovanja („Narodne novine“, broj 145/24).

Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju.

Kandidati uz potpisanu prijavu na natječaj prilažu, u preslici:
· životopis,
· dokaz o stečenoj stručnoj spremi (VSS, završen diplomski sveučilišni studij ili diplomski specijalistički studij),
· kao dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju dostavljaju se sljedeći dokumenti (ne stariji od 6 mjeseci):
· a) uvjerenje nadležnog suda da se protiv kandidata ne vodi kazneni postupak prema članku 25. stavak 2. Zakona o predškolskom odgoju i obrazovanju
· b) uvjerenje nadležnog suda da se protiv kandidata ne vodi prekršajni postupak prema članku 25. stavak 4. Zakona o predškolskom odgoju i obrazovanju
· c) uvjerenje nadležnog suda da kandidat nema izrečenu mjeru za zaštitu osobnih prava i dobrobiti djeteta u nadležnosti suda
· d) uvjerenje nadležnog Hrvatskog centra za socijalni rad da kandidat nema izrečenu mjeru žurnog izdvajanja djeteta iz obitelji iz članka 25. stavak 10. Zakona o predškolskom odgoju i obrazovanju
· elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje,
· preslika osobne iskaznice, domovnice, vojne iskaznice ili putovnice.

Isprave se prilažu u neovjerenom presliku, a prije izbora kandidata predočit će se izvornik. Natječajna dokumentacija neće se vraćati.

Ako kandidat uz prijavu na natječaj priloži dokumente u kojima osobni podaci nisu istovjetni podacima u prijavi na natječaj, dužan je dostaviti i dokaz o njihovoj promjeni (preslik vjenčanog ili rodnog lista i dr.).

Izabrani kandidat je dužan sukladno članku 24. Zakona o predškolskom odgoju i obrazovanju, a prije potpisivanja ugovora o radu, utvrditi zdravstvenu sposobnost. Ukoliko kandidat to odbije ili bude zdravstveno nesposoban, izabrat će se sljedeće rangirani kandidat.

U skladu s člankom 13. stavak 3. Zakona o ravnopravnosti spolova („Narodne novine“, broj 82/08, 69/17) prijaviti se mogu kandidati oba spola koji ispunjavaju uvjete. Izrazi iz teksta natječaja koji imaju rodno značenje koriste se neutralno i jednako su primjenjivi na muški i ženski rod.
Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.
Osoba koja može ostvariti pravo prednosti: 

- sukladno članku 102. stavka 1. – 3. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21, 156/23) uz prijavu na natječaj dužna je priložiti osim dokaza o ispunjavanju traženih uvjeta i sve potrebne  dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje843/843 

Informacije o dokazima koji su potrebni za ostvarivanje prava prednosti pri zapošljavanju nalaze se na poveznici:
 https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf 

- sukladno članku 47. - 50. Zakona o civilnim stradalnicima iz Domovinskog rata („Narodne novine“, broj 84/21, 13/26), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:
  https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 

- sukladno članku 48.f  Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo spomenuto pravo te dokaz o tome na koji način je prestao radni odnos kod posljednjeg poslodavca; 

- sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20), uz prijavu na natječaj dužna je osim dokaza o ispunjavanju traženih uvjeta, priložiti dokaz o utvrđenom statusu osobe s invaliditetom te dokaz o tome na koji način je prestao radni odnos kod posljednjeg poslodavca. 

Povjerenstvo za provedbu natječaja, a koju imenuje ravnatelj Dječjeg vrtića Lopoč, provest će pisano testiranje koje se sastoji od provjere znanja, vještina i sposobnosti kandidata/kinje.
Na prethodnu provjeru znanja i sposobnosti moći će pristupiti samo kandidati koji ispunjavaju formalne uvjete natječaja. Ako kandidat ne pristupi prethodnoj provjeri znanja i sposobnosti, smatrat će se da je povukao prijavu na natječaj. 

O vremenu i načinu testiranja kao i pravnim izvorima za pripremanje kandidata za provjeru znanja, kandidati će biti obaviješteni na mrežnim stranicama Dječjeg vrtića Lopoč  https://vrtic-lopoc.opcina-tompojevci.hr/, najmanje pet dana unaprijed prije održavanja provjere znanja i sposobnosti. 

Svi kandidati, koji pristupe pisanoj provjeri znanja, imaju obvezu doći i na usmeni razgovor, o čemu će kandidati biti naknadno informirani. 

Podnošenjem prijave na natječaj kandidati su izričito suglasni da Dječji vrtić Lopoč kao voditelj zbirke osobnih podataka, može prikupljati, koristiti i obrađivati podatke u svrhu provedbe natječajnog postupka, sukladno propisima kojima se uređuje zaštita osobnih podataka. Radi zaštite osobnih podataka, rezultate, obavijesti i slično ćemo objaviti u obliku inicijala i datuma rođenja.

Ukoliko se na natječaj ne prijave osobe koje ispunjavaju formalne uvjete, Povjerenstvo za provedbu natječaja može izabrati i drugu osobu sukladno članku 26. stavka 5. - 6. Zakona o predškolskom odgoju i obrazovanju.

O rezultatima testiranja kao i izboru kandidata, kandidati će biti obaviješteni javnom objavom na mrežnoj stranici Dječjeg vrtića Lopoč  https://vrtic-lopoc.opcina-tompojevci.hr/, kao i na oglasnoj ploči Vrtića.

Dostava odluke o prijemu svim kandidatima/kinjama smatra se obavljenom istekom osmog dana od dana javne objave odluke na mrežnim stranicama Dječjeg vrtića Lopoč.

Prijave za natječaj s obveznom dokumentacijom dostavljaju se u zatvorenim omotnicama na adresu

Dječji vrtić „Lopoč“, Bana Jelačića 5B, Tompojevci s naznakom
„Prijava na javni natječaj za stručnog suradnika/icu psihologa/inju – ne otvarati“.

Rok za podnošenje prijava je 15 dana od dana objavljivanja natječaja.
Natječaj traje od 10.09. - 25.09.2026. godine.

Nepotpune i nepravodobne zamolbe neće se razmatrati, a protiv navedene obavijesti nema se pravo prigovora.







							                                                                                          
                                                                     PREDSJEDNIK UPRAVNOG VIJEĆA
                                                                                                          Dalibor Bajči







Dostaviti:
1. Mrežne stranice i Oglasna ploča Hrvatskog zavoda za zapošljavanje
1. Mrežne stranice i Oglasna ploča DV Lopoč
1. Mrežne stranice Općine Tompojevci  

